Мулланур Мостафин

**Мулланур Мостафин**, Мулланур Хәмзә улы Мостафин,  (*[[1932 ел|1932]], [[Мамадыш районы]], [[Көек-Ерыкса]] — [[2007 ел|2007]], [[Минзәлә]]*) — татар театры эшлеклесе, Минзәлә татар дәүләт драма театры режиссеры (*[[1956 ел|1956]]-[[1964 ел|1964]]*), баш режиссеры (*[[1964 ел|1964]]-[[1982 ел|1982]]*), театр директоры (*[[1960 ел|1960]]-[[1967 ел|1967]]*). Татарстан АССРның атказанган сәнгать эшлеклесе (*[[1968 ел|1968]]*).

## Тәрҗемәи хәле
1932 елда Татарстан АССР  Мамадыш районы Көек-Ерыкса авылында туган.

Казан театр училищесын (*[[1951 ел|1951]]*),  Мәскәүдә А. Луначарский исемендәге ГИТИСның режиссерлык бүлеген (*[[1956 ел|1956]], Ю. Завадский курсы*) тәмамлаган.

1956 елдан Минзәлә колхоз-совхоз  театрында (*[[1957 ел]]дан соң [[Минзәлә татар дәүләт драма театры|дәүләт драма театры]]*): 1956-1964 елларда режиссер, 1964-1982 елларда баш режиссер (*[[1960 ел|1960]]-[[1967 ел]]ларда театр директоры да*).

## Иҗаты
1956 елда «Галиябану» (*[[Мирхәйдәр Фәйзи|М. Фәйзи]]*) әсәрен сәхнәләштерүдән башлый (рольләрдә Ә. Фәсхетдинов, Н. Җиһаншина, М. Кичүбаев).
 
1957 елда Мәскәүдә уздырылган Татарстан АССР әдәбияты һәм сәнгате декадасында Минзәлә театры яшь режиссер М. Мостафин сәхнәләштергән «Галиябану» (*[[Мирхәйдәр Фәйзи|М. Фәйзи]]*) әсәрен дә алып бара. Спектакльне башкала халкы яратып каршы ала. Хәдичә Сәлимова, Әнвәр Фәсхетдинов, Нәсимә Җиһаншиналарга «РСФСРның атказанган артисты» дигән мактаулы исем бирелә. Күп кенә артистлар орден һәм медальләр белән бүләкләнә. Бу хәл яшь иҗатчыга канатлар куя, ул тулы канлы иҗатка чума. Камал театры репертуарындагы Кәрим Тинчуринның «Зәңгәр шәл» (*[[ел|1968]]*), Хәй Вахитның «Соңгы хат», «Ике килен – килендәш» спектакльләрен Минзәлә театрында куя, Сергей Каитовның «Ана йөрәге» (*[[1964 ел|1964]]*), Мостай Кәримнең «Айгөл иле» (*[[1967 ел|1967]]*), Әхәт Гаффарның «Яз моңнары» (*[[1978 ел|1978]]*) әсәрләрен сәхнәләштерә.

Казанда 3-5 ел саен уза торган, айдан артык баручы хисап гастрольләренә унар спектакль әзерли. Минзәлә театрын ил буенча танытуда, аның дәрәҗәсен үстерүдә Мулланур Хәмзә улының хезмәте зур. Гастрольләр картасын киңәйтә: Үзбәкстан калалары, Ленинград, Ижау һ.б. шәһәрләрнең тамашачысы Минзәлә театры артистларын һәрвакыт көтеп ала.

## Бүләкләре, мактаулы исемнәре
* 1968 Татарстан АССР атказанган сәнгать эшлеклесе
* Хөрмәт Билгесе ордены

## Хәтер
Минзәлә театры музеенда М.Х. Мостафинга стенд багышланган.

## Искәрмәләр

## Чыганаклар
# Татарский энциклопедический словарь. Казань: Институт татарской энциклопедии АН РТ, 1999. ISBN 0-9530650-3-0
# Мензелинский колхозно-совхозный театр (основан в 1935 году). Л.: Типография Ленгорисполома, 1957.
# Б. Гыйззәт. Минзәлә татар дәүләт драма театры. *Фотоальбом*. Казан: «Татполиграф», 1967.
# Альбина Бедарева. Знаешь ли ты Мензелинск? Мензелинск, 2015.

## Сылтамалар

* М.Х. Мостафин «Милләттәшләр» порталында
* [ Минзәлә театры шәхесләре. Мулланур Хәмзә улы Мостафин. «[Минзәлә (газета)|Минзәлә]», 23.03.2017] 
 
## Моны да карагыз

Төркем:Татар артистлары
Төркем:Татарстан режиссёрлары
Төркем:Театр директорлары
Төркем:Казан театр училищесын тәмамлаучылар
Төркем:ГИТИС тәмамлаучылар
Төркем:ТАССР атказанган сәнгать эшлеклеләре
Төркем:Минзәлә театры актерлары